TÁJÉKOZTATÁS

ISKOLAKEZDÉSI TÁMOGATÁS IGÉNYLÉSÉRŐL
Tájékoztatom a Tisztelt Lakosságot, hogy a Képviselő-testület a szociálisan rászorulók részére megállapítható települési támogatásokról szóló 11/2021. (XII. 1.) önkormányzati rendelete alapján 20.000 Ft/gyermek iskolakezdési támogatásban részesítheti az alap-, közép- vagy felsőfokú tanintézet nappali tagozatán tanulói jogviszonyban álló gyermeket, illetve fiatal felnőttet, aki:

a) 
rendszeres gyermekvédelmi kedvezményben részesül,

b)
tartósan beteg vagy fogyatékos,

c)
családjában tartósan beteg vagy fogyatékos gyermeket nevelnek,

d)
családjában három vagy több gyermeket nevelnek,

e)
nevelésbe vételét rendelte el a gyámhatóság, vagy

f)
a családjában az egy főre jutó havi jövedelem nem haladja meg a 240.000 Ft-ot.

A támogatási kérelem benyújtása 2024. augusztus 15. és 2024. október 25. között történhet.

A kérelmeket a Szigligeti Közös Önkormányzati Hivatal Nemesgulácsi Kirendeltségére (8284 Nemesgulács, József Attila u. 59.) kell benyújtani. 

A támogatás folyósítása bankszámlára utalással, annak hiányában az önkormányzat házipénztárából kifizetéssel történik.

A támogatás természetbeni ellátás formájában történő megállapítása esetén, a tanulással összefüggő kiadások csökkentésére fordítható.

Az iskolakezdési támogatás a „Kérelem az iskolakezdési támogatás igényléséhez” nyomtatványon igényelhető mely letölthető a település honlapjáról, www.kisapati.hu. illetve személyesen átvehető a Nemesgulácsi Kirendeltségen.

Kérem, hogy a kérelemhez a szükséges jövedelemigazolásokat (munkáltatói kereset igazolás, családi pótlékról igazolás) csatolni.

Felhívom figyelmét, hogy a 16 éven felüli gyermek esetében a 2024/2025-ös matricával ellátott diákigazolvány másolatát is szükséges mellékelni! 
A A nyilatkozaton fel kell tüntetni a gyermek(ek) TAJ számát, illetve ha az igénylő bankszámlára kéri a támogatást, akkor a bankszámlaszámot is.  
Kisapáti, 2024. augusztus 14.

